**Zastupnički dom Parlamentarne skupštine Bosne i Hercegovine** (*Prestavnički dom Bosne i Hercegovine*) je donji dom Parlamentarne skupštine Bosne i Hercegovine i predstavničko je tijelo državljana Bosne i Hercegovine. Gornji dom je Dom naroda, koji predstavlja tri konstitutivna naroda Bosne i Hercegovine, Bošnjake, Hrvate i Srbe.

Historija
---------

Prijedlog Ustava BiH iz aprila 2006. godine, koji nije usvojen, je i dalje predviđao etničko glasanje, što je bio razlog da neke stranke ne podrže novi Ustav (npr. Stranka za Bosnu i Hercegovinu ili HDZ 1990). Također, Vijeće Evrope je podržalo ukidanje entitetskog glasanja, jer smatra da na taj način samo 7 delegata, odnosno 1/6 može blokirati usvajanje nekog zakona.

Struktura
---------

Predstavnički dom čine 42 delegata (predstavnika ili zastupnika), koji se biraju na Općim izborima svake četiri godine. 28 delegata se bira iz Federacije BiH, a 14 iz Republike Srpske. Zastupnici se biraju izravno na općim izborima iz njihovih entiteta u skladu s Izbornim zakonom BiH.
Na čelu Predstavničkog doma se nalazi Predsjedavajući Predstavničkog doma Bosne i Hercegovine sa dva zamjenika, te se to rukovodstvo rotira. Članovi rukovodstva (predsjedavajući i zamjenici) moraju biti različite nacionalnosti, odnosno u rukovodstvo mora biti 1 Bošnjak, 1 Srbin i 1 Hrvat.
Da bi se određeni zakon usvojio u Predstavničkom domu potrebno je najmanje 2/3 ukupnih glasova (28 glasova), a od toga mora biti najmanje 1/2 iz svakog entiteta (14 iz Federacije BiH i 7 iz Republike Srpske). Ovakav način glasanja se naziva etničko glasanje i utvrđen je članom 4 Ustava Bosne i Hercegovine i bio je jedna od tačaka Dejtonskog sporazuma.

Način rada i odlučivanja
------------------------

Ustavom BiH određeno je da je za kvorum potrebno prisustvo 22 od 42 zastupnika.

Zastupnički dom je ravnopravan s Domom naroda, što podrazumijeva da su odluke usvojene tek onda kada oba doma prihvate odluku u istom sadržaju.

Ustavom BiH odlučeno je da u Zastupničkom domu postoje dva načina odlučivanja:

* odlučivanje prostom većinom
* odlučivanje kvalificiranom većinom.

Poslovnik se donosi većinom glasova, a na taj način bira se i predsjedavajući i dvojica dopredsjedavajućih Zastupničkog doma, s tim da svaki od njih mora biti iz reda različitih konstitutivnih naroda. Na dužnosti predsjedavajućeg, odnosno dopredsjedavajućeg smjenjuje se svakih osam mjeseci, s tim što predsjedavajući Zastupničkog doma ne smije biti iste nacionalnosti kao i predsjedavajući Doma naroda.

### Predsjednik

*Glavni članak: Predsjednici Predstavničkog doma Bosne i Hercegovine* 
### Delegati

|  |
| --- |
|  |

#### Aktualni sastav

*Glavni članak: Opći izbori u Bosni i Hercegovini 2014 - Parlament BiH*

|  |  |
| --- | --- |
| 

← 2010.**Opći izbori za Parlament BiH 2014.**2018. →
(Federacija BiH)

 %3020100

27,87(+8,47)15,33(n. k.)14,44(+2,28)12,15(+1,16)9,45(−16,62)4,08(−0,78)3,65(+0,90)2,61(−4,64)10,42(−6,10)

SDADFSBBHDZ BiHdSDP BiHHDZ 1990fBPSSzBiHOstali

2010﻿﻿﻿﻿﻿﻿﻿﻿﻿2014﻿﻿﻿﻿﻿﻿﻿﻿﻿
Vorlage:Wahldiagramm/Wartung/Primjedbaen

Primjedbe:d HDZ BIH je na izborima 2014. nastupio u koaliciji sa HSS BiH, HKDU BiH, HSP dr. Ante Starčević BiH i HSP H-B;f HDZ 1990 je na izborima 2010. nastupio u koaliciji sa HSP BiH;

 | 

← 2010.**Opći izbori za Parlament BiH 2014.**2018. →
(Republika Srpska)

 %50403020100

38,46(−4,84)32,64(+10,45)7,76(+1,31)5,72(+1,13)4,88(+2,24)2,89(+0,54)2,43(−0,53)1,76(+0,37)3,46(−10,67)

SNSDSDSPDPcDNSdSDASP RSSDP BiHSNS RSOstali

2010.﻿﻿﻿﻿﻿﻿﻿﻿﻿2014.﻿﻿﻿﻿﻿﻿﻿﻿﻿
Vorlage:Wahldiagramm/Wartung/Primjedbaen

Primjedbe:c PDP je na izborima 2014. nastupio u koaliciji sa NDP;d DNS je na izborima 2014. nastupio u koaliciji sa NoSr i SRS BS;

 |

Povezano
--------

* Politika Bosne i Hercegovine
* Parlamentarna skupština Bosne i Hercegovine
* Dom naroda Bosne i Hercegovine

Vanjske veze
------------

* Službena stranica Parlamentarne skupštine Bosne i Hercegovine
* Ustavni sud BiH - Član 4 Ustava BiH o Predstavničkom domu
* Poslovnik Predstavničkog doma